Els diumenges | citizenjoel\nArxiu d'etiquetes: Els diumenges\nLluís Baulida i Burset és un cineasta gironí que, després de llicenciar-se en Econòmiques, va fer un màster en direcció i producció cinematogràfica per l’Escuela de Artes Visuales de Madrid. Ha dirigit dos curtmetratges, Els diumenges (2000) i Els matins (2004). Últimament ha dirigit el seu primer llargmetratge: L’assaig (2014), que s’estrenarà a Girona el pròxim dia 6 de novembre. També va conrear el teatre, va ser durant vuit anys cap de producció del FITAG (Festival Internacional de Teatre Amateur de Girona), però ell es considera bàsicament un home de cinema.\nÉs que n’hi ha tants… no? A mi m’agrada molt pensar en Kubrick com a cineasta total. Un experimentador dins d’un vessant molt comercial, però Kubrick és el cineasta de referència per a mi. Però, em considero més influenciat pel cinema oriental que no pas per l’occidental: prefereixo la contemplació a l’acció.\nEl plantejament de la vida en un teatre i dins d’una companyia de teatre lliga amb algunes pel·lícules actuals com podrien ser .Birdman o (La Inesperada Virtud de la Ignorancia) (Birdman or (The Unexpected Virtue of Ignorance)) o Els núvols de SIls Maria (Clouds of Sils Maria). Per què creu que el cinema mira el teatre en algun dels seus últims plantejaments argumentals?\nNo sóc pessimista, sóc realista. Una persona que vol fer cinema avui a Catalunya ho té molt malament. Malgrat que pugui semblar que els mitjans per fer cinema s’han modernitzat molt amb el digital…i una merda!!! Per fer cinema es necessiten diners, t’agradi o no t’agradi. Aconseguir diners per fer una pel·lícula a Catalunya és una odissea.\nÉs patètic com els que manen s’omplen la boca d’indústries culturals i coses que en realitat no existeixen, són entelèquies nues i crues. Si existeix un món cultural en aquest país, és perquè hi ha una sèrie de gent que no concep la seva vida d’altra manera que fent cultura, entre els quals m’incloc, i a partir d’aquí, lluitem contra vent, marea i gegants i molins de vent per tirar endavant la vida i arribar a final de mes que és molt complicat.


El Temps a Tarragona: La temperatura màxima puja una mica | Diari de Tarragona\nEl Temps a Tarragona: La temperatura màxima puja una mica\nLa previsió meteorològica d'aquest dimarts, 12 d'octubre\n11/10/2021 12:22 | Actualizado a 11/10/2021 12:22\nLa previsió meteorològica d'aquest dimarts, 12 d'octubre.\nCel serè arreu del territori. Malgrat això, fins a migdia hi haurà estrats baixos al nord de la depressió Central i algunes franges de núvols alts i prims al terç sud del territori. A més, al final del dia es podrà formar algun núvol baix al litoral central.\nLa temperatura màxima pujarà lleugerament i oscil·larà entre 20 i 25 °C en general, si bé a l'Alt Empordà i a les Terres de l'Ebre serà puntualment més alta, i en canvi a punts del vessant nord serà lleugerament més baixa.\nVisibilitat entre bona i excel·lent, tot i que fins a migdia serà regular i puntualment dolenta a punts del nord de la depressió Central i a valls del Prepirineu.\nFins a mig matí i a la nit el vent serà fluix i de direcció variable a l'interior, amb nombrosos intervals de calma, i hi haurà terral fluix al litoral, més reforçat al sector de les Terres de l'Ebre amb cops moderats. La resta de la jornada bufarà vent fluix amb cops moderats de component sud i est al litoral i prelitoral, i quadrant nord-est i de component sud i oest a la resta de l'interior. Per altra banda, bufarà tramuntana tot el dia la nord del cap de Creus d'intensitat entre feble i moderada amb algun cop fort a l'Alt Empordà.


Les falses il·lusions d’Alemanya amb Trump - Anna Sauerbrey\nLes falses il·lusions d’Alemanya Amb Trump JIM WATSON / AFP\nSi busqueu “Alemanya” a Breitbart News, una web d’extrema dreta, només hi trobareu informacions sobre atemptats terroristes, índexs de delinqüència i matrimonis infantils forçats. El 3 de gener Breitbart va informar que a Dortmund mil homes, que corejaven “Al·lahu-àkbar ”, van incendiar l’església més antiga d’Alemanya. El fet és que hi va haver una trobada d’unes 1.000 persones a Dortmund, però els periodistes locals diuen que només un petit grup va corejar “Al·lahu-àkbar”. Hi va haver un incendi, però va ser a causa d’uns focs artificials. (Ah, i no és l’església més antiga d’Alemanya.)


Coronavirus des del coneixement · Preguntes i respostes - Reial Acadèmia Europea de Doctors\nCoronavirus des del coneixement · Preguntes i respostes\nby Javier Rodríguez Sicilia | Mar 31, 2020\nDra. Maria dels Àngels Calvo\nDoctora en Veterinària i Farmàcia, Especialista en Microbiologia i Parasitologia\nDr. José Ramón Calvo Fernández\nDoctor en Ciències Econòmiques i en Dret\nDoctor en Enginyeria en Telecomunicacions i Director del Barcelona Supercomputing Center\nAspectes inmunològics del coronavirus, "fake news" i ús de les EPI (Equips de protecció individual)\nEl Dr. José Ramón Calvo ens parla en aquest vídeo sobre els aspectes inmunològics del coronavirus, aborda les “fake news” i en especial sobre les EPIs: Mascaretes sí o no; Quins tipus de mascaretes són les adequades?; Correcta col·locació dels guants; …\n0:00Mascaretes sí o no. Serveixen d’alguna cosa realment?\n4:48Quin tipus de màscares caldria usar?\n15:03Ús dels guants\n25:04Com saber el que és veritat i el que no ho és del que arriba per les xarxes socials sobre la epidèmia?\n31:21És el coronavirus SARS-COV-2 un virus de laboratori?\n35:13Podem reforçar el nostre sistema immunitari amb suplements per protegir-nos de la covid 19?\n36:08Hi ha alguna manera de tenir un sistema immunitari més “reforçat”?\n39:24Pel que fa a la nutrició, el metabolisme i la immunitat, què passa amb els diabètics i el virus SARS-COV-2 (la malaltia COVID-19)?\n41:32Es pot transmetre el virus SARS-COV-2 (malaltia COVID-19) a través dels aliments?\nMesures de prevenció necessàries per a un exitós desconfinament\nMaria Àngels Calvo, Doctora en Veterinària i en Farmàcia i Acadèmica Numerària de la RAED, ens informa de les mesures preventives que hem de prendre en el nostre dia a dia per evitar el contagi i propagació de l’actual coronavirus Sars-COV-2.\nCoronavirus. Símptomes, malalties i danys que provoca\nIntroducció al actual coronavirus pel Dr. José Ramón Calvo, Doctor en Medicina y Cirurgia. Descripció dels símptomes, malalties i danys que provoca.\n0:00Què és Covid19 i Sars-COV-2? És el SARS-CoV-2 el primer coronavirus que existeix?\n5:33Quines manifestacions clíniques, radiogràfiques i de laboratori presenten els contagiats pel virus SARS-CoV-2 (enfermetat COVID-19)?\n10:48Quin és el curs evolutiu de la Covid-19: Previsió, evolució postinfecciosa i seqüeles?\nCom i amb quins recursos reconstruirem Espanya després de la debacle econòmica del coronavirus?\nEl Dr. José María Gay de Liébana, membre de la RAED i Doctor en Ciències Econòmiques i en Dret, ens parla de la reconstrucció d’Espanya des del punt de vista de l’economia.\nCoronavirus: persones asimptomàtiques; transmissió asimptomàtica i pre-simptomàtica de la SARS-COV-2; sistema immunològic, vacunes\nSegon vídeo dintre del marc de la iniciativa «Coronavirus des del coneixement», amb informació científica d’interès en relació a la pandèmia per SARS-CoV-2. Pel Dr. José Ramón Calvo.\n0:00 Qué són exactament i per què hi ha persones asimptomàtiques?\n2:34 Què en sabem sobre la transmissió asimptomàtica i pre-simptomàtica?\n10:30 Per què hi ha gent amb molts i variats símptomes i altres amb pocs o cap?\n34:18 El virus muta?\n35:58 És possible reinfectar-se amb el Sars-COV-2?\nAjudarà el big data a detenir l'actual pandèmia de coronavirus?\nDr. Mateo Valero, director del Barcelona Supercomputing Center-Centre Nacional de Supercomputació (BSC-CNS) i Acadèmic d’Honor electe de la Reial Acadèmia Europea de Doctors-Barcelona 1914 (RAED)\nNotícies “Coronavirus des del coneixement”\nEducació, ètica y valors\nSubscripció a la Newsletter de la RAED\nAdreça e-mail *\nCom omplir l’Espanya despoblada 11 May, 2022\nMés que calor 11 May, 2022\nDel bé i del mal 11 May, 2022\nLa polèmica sobre l’espionatge a polítics catalans, des del punt de vista jurídic 11 May, 2022\nQuè és el temps 11 May, 2022


Obre la zona de jocs infantils del parc d’Antoni Santiburcio : Servei de Premsa\nObre la zona de jocs infantils del parc d’Antoni Santiburcio\nAmb una superfície de 22.000 m2 aquest parc s’ha convertit en la zona verda més gran de Sant Andreu de Palomar\nL’obra dels jocs infantils ha suposat una inversió de 2.714.000€ i deixa pràcticament enllestida la creació de nous espais verds als terrenys de les antigues Casernes de Sant Andreu\nL’Ajuntament de Barcelona ha obert la zona de jocs infantils del parc d’Antoni Santiburcio, una obra que ha suposat una inversió de 2.714.000€. Aquesta obertura deixa pràcticament enllestida la creació de nous espais verds a les antigues Casernes de Sant Andreu, en el context de transformació d’una nova zona urbana que incorpora a la ciutat dues grans superfícies de 5 i 6 hectàrees de terrenys reintegrats al seu entorn en forma de nous espais verds, equipaments i habitatges. La transformació de les antigues casernes va arrencar amb la signatura de l’acord entre el consistori i el Consorci de la Zona Franca al desembre del 2015. Amb una superfície de 22.000 metres quadrats el nou parc en el qual s’ubica la nova zona de jocs infantils ha esdevingut la zona verda més gran del barri de Sant Andreu de Palomar.\nLa posada en servei dels jocs infantils correspon en realitat a la segona fase de desenvolupament del projecte del parc d’Antoni Santiburcio, que ja havia obert una primera part. Aquesta zona de jocs, amb una superfície de 6.706 m2, té un paviment de cautxú de múltiples colors rodejat de parterre arbustiu que el separa dels carrers i d’una zona de parterres florals. S’hi ha ubicat també dues grans jardineres travessades pel camí del parc que es troben alineades per facilitar un accés a la zona verda des del passatge Oest i el passeig de Torres i Bages.\nEn aquesta segona fase de la urbanització del parc, a més a més, s’ha arranjat la zona no urbanitzada del costat del carrer Palomar per tancar la parcel·la completa.\nLa nova zona de jocs infantils és una instal·lació feta amb els nous criteris del Pla del joc a l’espai públic, que el Govern municipal va presentar públicament al febrer de 2019, i que ja ha implantat diferents espais lúdics arreu de la ciutat.\nEn aquest espai s’han instal·lat un joc anomenat Rolling Hill de 20 metres d’envergadura per a nens i nenes d’entre 5 i 12 anys, en el qual la part frontal de lona és compatible amb usos de jocs adaptats. També hi ha un Whizzer disc giratori i un Rota Roka per a infants de 4 a 12 anys. A més a més s’han instal·lat petits turons per a jocs informals.\nA la zona est del parc es troben uns gronxadors omega amb seients Rinda, Katja, Mirage i Bravo, amb seients adaptats per a nens i nenes d’entre 1 i 3 anys, de 3 a 12 i de 5 a 15 anys. I s’incorpora un joc adaptat Speen-me per a edats d’entre 5 i 12 anys.\nLa urbanització del nou parc d’Antoni Santiburcio va començar amb una primera fase, que ja estava oberta, en la qual es van delimitar diferents espais amb zones d’estada, una esplanada, un parterre aromàtic, una zona arbrada i amb àrees d’exercici per a joves i per a persones grans, així com unes fonts ornamentals. També es van plantar arbustos i vegetació tapisant i unes bandes rígides que formen esglaons de petita alçada. El turó situat al costat del carrer Gran de Sant Andreu està completament cobert d’espècies vegetals arbustives que tapisen el terra, i el travessa un camí d’entre 1,20 i 2 metres d’amplada, al llarg del qual hi ha replans que creen petites places i miradors.\nLa varietat de la vegetació, la biodiversitat i el cromatisme en diferents èpoques de l’any és un tret distintiu i singular d’aquest parc, que a més a més, incorpora tècniques de drenatge sostenible per a la gestió de les aigües de pluja d’una gran part del parc, aigües que s’aprofiten mitjançant la infiltració en el subsòl.\nEl conjunt del parc d’Antoni Santiburcio ha quedat organitzat a l’entorn d’un gran carrer que el travessa, i que articula els diferents espais i els diferents usos i activitats que es generen en aquests espais.\nEls projectes a través dels quals s’estan transformant els terrenys de les antigues Casernes de Sant Andreu segueixen avançant en altres espais d’aquest àmbit. La transformació preveu també la construcció d’habitatge públic i equipaments en els terrenys que es van alliberar amb l’enderroc de les antigues casernes. I en aquests moments l’Ajuntament, a través de l’Institut Municipal de l’Habitatge i la Rehabilitació (IMHAB) està licitant les obres de construcció dels anomenats edificis “C”, “A” i “J”.\nL’edifici “C” és un bloc de 152 habitatges dotacionals i un equipament públic on s’ubicarà l’Espai Jove Jaume Oller. Aquest edifici ha d’ocupar un solar situat al llarg del futur carrer d’Antoni Santiburcio, confrontant a la caserna dels Mossos d’Esquadra entre el passeig de Torras i Bages i el parc d’Antoni Santiburcio.\nPel que fa a l’edifici “A”, tindrà 84 habitatges destinats a lloguer social, i se situarà al carrer Víctor Colomer 6-12. L’edifici “J” que es destinarà a lloguer per a joves i que es preveu que tingui un total de 60 habitatges, s’ubicarà al carrer Fernando Pessoa 53-57, a l’àmbit est de les antigues Casernes. Un total de 1.000 metres quadrats de la planta baixa d’aquest edifici es reservaran per a una escola bressol municipal.


La Mobile Week, també a Lleida — Informàtica de l'Ajuntament de Lleida\nEsteu aquí: Inici → Notícies → La Mobile Week, també a Lleida\nEl tinent d’alcalde Rafael Peris ha assistit a la presentació de la iniciativa, que per primer cop i de forma paral·lela, tindrà lloc a diferents poblacions catalanes on convergiran art, ciència i tecnologia per reflexionar entorn al desenvolupament tecnològic i digital. La jornada a Lleida tindrà lloc el 20 de febrer, una setmana abans del MWC Barcelona\nEl tinent d’alcalde Rafael Peris ha participat aquest dilluns en la presentació de Mobile Week 2019, que enguany tindrà Lleida com a una de les seves seus. La iniciativa s’expandeix per Catalunya i arriba a cinc poblacions, al marge de Barcelona: Lleida, Girona, Reus, Igualada i Ribera d’Ebre. És la tercera Mobile Week Barcelona, que per primer cop i de forma paral·lela s’obrirà arreu del territori. Peris ha destacat que esdeveniments d’aquest tipus han de servir per ampliar els nostres coneixements i per fer-nos la vida més fàcil i més còmoda, a més que han d’aportar al desenvolupament dels territoris i de les ciutats intel·ligents.\nLa Llotja serà l’escenari on tindrà lloc la jornada de Mobile Week, que a Lleida serà el dimecres 20 de febrer. Enguany el programa gira entorn a “la nostra senzilla relació amb la tecnologia”, convidant la ciutadania a reflexionar sobre la repercussió que té la tecnologia en la vida quotidiana. Experts en la matèria convidaran al debat en les diferents sessions que tindran lloc a les diferents seus, amb conferències, tallers, etc.\nMés informació a: https://mobileworldcapital.com/


La UPM viatja a Madrid per reunir-se amb Confemetal\nUnió Patronal Metal·lúrgica / Actualitat / La UPM viatja a Madrid per reunir-se amb Confemetal\nEl president Jaume Roura i la directora Magda Grau van viatjar fins a Madrid aquesta setmana per assistir a la jornada del Observatorio del Metal de la Fundación del Metal para la Formación, de la qual la UPM forma part del seu patronat.\nConsiderem que la trobada va ser molt positiva ja que tal com va expressar el Secretari General de Confemetal i la Fundación del Metal para la Formación, Andrés Sánchez Apellániz, el nostre sector es troba en un moment bàsic i imprescindible per accelerar la formació dels més joves.\nEl president Roura va traslladar la “necessitat de la recuperació de la indústria metal·lúrgica a tot l’Estat per sortir de la crisi” i va afegir que això passa per “reforçar la formació del personal qualificat de futur”. La directora Grau posa l’accent en el “moment de canvi estratègic del model productiu, les relacions laborals i la formació entesa com una eina essencial per a la viabilitat i la competitivitat” de les nostres empreses.\nPodeu recuperar la ponència sencera a l’enllaç que us adjuntem.


Olot busca joves d'entre 13 i 16 anys que vulguin formar part del projecte YOLO - Garrotxa Digital\nComentaris tancats a Olot busca joves d’entre 13 i 16 anys que vulguin formar part del projecte YOLO\nSe cerquen joves d’Olot amants de la dansa contemporània, d’entre 13 i 16 anys, que vulguin formar part de YOLO, un espectacle amb altres joves de Tolosa de Llenguadoc, a Occitània.\nEsther Forment, tècnica de recursos educatius del Teatre Principal d’Olot: “YOLO és un projecte que hem fet des del Sismògraf amb Tolosa, una companyia que es diu Lodudo produccions i estan aficants a Tolosa. La Marta Izquierdo, que és la que ho porta, és de Catalunya.”\nEls joves explicaran les seves inquietuds, els seus somnis, la relació que tenen amb els altres i la imatge que tenen d’ells mateixos en els tallers col·lectius, que finalitzaran amb la creació d’un espectacle de dansa que es podrà veure en ambdues ciutats la tardor de 2022.\nEls seleccionats participaran d’un taller al mes de juliol a Olot i un altre a l’agost a Tolosa, per tal de preparar l’espectacle conjunt que s’estrenarà del 7 al 9 d’octubre a Tolosa i del 14 al 16 d’octubre al Teatre Principal d’Olot.\nEsther Forment, tècnica de recursos educatius del Teatre Principal d’Olot: YOLO no és la primera vegada que es fa, però sí que és la primera vegada que Sismògraf ho fa. Hi participa molta gent i la relació ha set molt fàcil, tot i haver-hi molta gent, ha estat molt fàcil.”\nEls joves que hi vulguin participar han d’enviar un missatge de correu electrònic a eforment@olot.cat. Als interessats se’ls convocarà a una reunió conjuntament amb els seus pares on se’ls explicarà detalladament el projecte i el cost reduït que té. Un cop feta la reunió, els interessats hauran d’enviar un petit vídeo de presentació on expliquin qui són i per què volen participar-hi.\nL’empresa garrotxina LC Paper, la primera PIME de l’Estat en adherir-se al pacte global “The Climate Pledge”\nCCOO i UGT anuncien una vaga general al sector carni de tot l’Estat\nAquest any, 183 estudiants garrotxins han aprovat les Proves d’Accés a la Universitat, les PAU. Però entre totes aquestes notes, la millor ha estat un 9,4. L’ha aconseguida la Marta Camós, alumna de l’Institut la Garrotxa, a qui coneixem tot seguit.…\nLa Guerra Civil Espanyola va destruir, entre d’altres coses, gran part del patrimoni artístic del país. És el cas de l’ermita de Santa Bàrbara de Pruneres, a l’Alta Garrotxa, que va resultar molt malmesa durant la guerra. En una de les parets de l’ermita,…


Església Barcelona - Família i Vida\nLa Delegació diocesana de Pastoral Familiar organitza diferents conferències per aprofundir sobre diversos punts de l’Exhortació Amoris Laetitia Llegir més\nFesta de la Sagrada Família, casal de misericòrdia 17/12/2015\nMn. Manel Claret, delegat de pastoral familiar, ha escrit animant tothom a participar en la festa de la família en la missa de la Sagrada Família, especialment als matrimonis que celebren vint-i-cinc, cinquanta, o més anys de vida matrimonial\nLes famílies veuen aquesta proposta com una forma divertida i econòmica de fer vacances tots junts a l’estiu\nMissa i pregària per la Vida en la Sagrada Família 20/03/2015\nEl cardenal, Lluís Martínez Sistach, presidirà la celebració de l’eucaristia en motiu del Dia de la Vida a la Cripta de la Sagrada Família el 25 de març a les 20.15h\nEn el marc dels deu primers dies del mes de març es celebrarà la setmana de la família en tots els bisbats de Catalunya\nLa Família: Esperança del món! 23/02/2014\nAmb aquest lema, la família esperança del món, totes les diòcesis amb Seu a Catalunya celebraran del la Setmana de la Família del 1 al 9 de març i han publicat un manifest on defensen els valors familiars i la necessitat de tenir-ne, no sols per la trans\nLes persones tenim dret a pensar com vulguem. Això és el que en diuen democràcia. Per què m'haig d'indignar i atacar literalment qui no pensa igual? Llegir més\nEl qüestionari sobre el Sínode de la Família ja és al Vaticà 02/02/2014\nEn acabar-se l’etapa diocesana de recollida de respostes sobre el qüestionari del Sínode, ara ja es treballa en un esbós que recollirà les respostes de les Conferències Episcopals, que alhora recullen les rebudes als Bisbats, a les 38 preguntes que el Pa\nLa família cristiana cerca tenir un lloc en la societat, pels valors que la configuren, i és una riquesa per a la societat


Oriol, autor a Descobreix Catalunya\nInici / Autor: Oriol\nPublicat el 16/07/2019 22/07/2019 per Oriol — Deixa un comentari\nSant Cristòfor és el patró de viatgers i automobilistes, la seva persona ha estat venerada a Catalunya durant segles. La seva festa és el 10 de juliol i en aquesta ocasió, per descomptat, se celebra una petita festa.\nExplica la llegenda que Sant Cristóbal ve a Barcelona tots els anys aquest dia. Acompanyat pel Nen Jesús, que porta sobre les seves espatlles. El seu camí va des del port per les Rambles fins que misteriosament desapareix a la meitat del carrer. Aquells que tinguin la sort de trobar-se amb ell i amb el Nen Jesús tindran sort durant tot l’any que ve i no patiran una mort violenta.\nAl carrer de Regomir de Barcelona hi ha una petita capella dedicada a Sant Cristòfor. Està una mica amagada i pot ser fàcilment passada per alt, especialment perquè el portal no sempre està obert i l’altar roman ocult als ulls de la gent que passa. La capella data del segle XV i va ser construïda en una antiga torre defensiva de la muralla romana. La petita capella va adquirir el seu aspecte actual en estil neogòtic durant una renovació a la fi del segle XIX.\nCom la capella està situada en aquest carrer estret del barri antic barceloní, la missa anual se celebrava allí. Per a crear un ambient digne, els residents van decorar els seus balcons. En el mateix carrer es van instal·lar llocs de venda de brioixeria i dolços.\nAquests llocs van existir fins a 1906, quan els automobilistes van declarar a Sant Cristòfor el seu sant patró i van utilitzar tot l´espai dins del carreró quan van començar a passar els seus vehicles per la capella. Amb l’arribada de l’automòbil, es va començar a celebrar aquest día d´una manera especial. Un sacerdot va començar a beneir els vehicles el dia de Sant Cristòfor per a continuar el seu viatge sota la protecció del sant patró dels viatgers.\nAl 1907, es van beneir fins a 10 cotxes i els artistes Santiago Rusiñol, Ramón Casas i Miquel Utrillo es van asseure en un d’aquests cotxes. Aquest costum encara existeix avui dia. Per a assegurar un bon viatge sota la protecció de Sant Cristòfor, un sacerdot beneeix els cotxes, motocicletes, bicicletes i altres vehicles amb aigua beneïda en aquest dia. Els vehicles serpentegen un a un per l’estret carreró, passant per la petita capella i el sacerdot que els dóna la benedicció. Com a record, els conductors reben una placa. En aquesta desfilada de vehicles, la majoria son cotxes clàssics i els conductors moltes vegades es vesteixen de la época del seu cotxe. Es mereix la pena buscar-se un lloc a prop de la capella per veure la benedicció de prop.\nEsdeveniments similars tenen lloc en altres parts de Catalunya, com Vilafranca del Penedès o Premià de Mar.\nPrevPost anteriorExcursió pels Gallecs\nNext20 festivals de música que no t’has de perdreNext\nPublicat el 07/07/2019 07/07/2019 per Oriol — Deixa un comentari\nExcursió pels Gallecs\nEspai Rural de Gallecs. Prepara l’objectiu, espectacle de colors a l’ocàs.\nUn camp de blat pintat de groc. Temps. El fruit ara és vermell. Passen sol i lluna. Arrrela el vespre. La dansa dels ocells.\nQuè tenen les postes de sol que tant ens atreuen? Com si la llum fes màgia o com si es tractés d’un espectacle hipnòtic, l’ambient t’envolta d’una energia que ens commou especialment.\nArriba l’estiu, les terrasses s’omplen de gom a gom, són setmanes de festivals, l’activitat és frenètica, pugen els decibels, tothom busca un oasi on refrescar-se…\nUs proposo un espai que interpeŀla a parar, contemplar i reduir la marxa. El frenesí estival aquí no hi té cabuda. La temperatura comença a caure, la brisa t’acarona la pell, la llum difumina la imatge i ens regala una experiència per als cinc sentits. Parlo de Gallecs i les seves postes de sol.\nAutora del text i fotografies del post: Lola Jones (@lolajns)\nPere Quart reflexionava: “En ma terra del Vallès, tres turons fan una serra, quatre pins un bosc espès, cinc quarteres massa terra. Com el Vallès no hi ha res”.\nMolt ha canviat el Vallès des de aleshores. La població s’ha urbanitzat i s’ha multiplicat en número. Autopistes i carreteres travessen camps com tall de falç que seguen l’herba.\nAra bé, també hi ha motius d’alegria. Gallecs estava condemnat a ser una ciutat però gràcies a les constants lluites de pagesos, ecologistes i veïns de l’entorn, els espais verds han resistit.\nA l’octubre del 2009 el Govern de la Generalitat de Catalunya va aprovar la inclusió de Gallecs al Pla d’espais d’interès natural amb la finalitat de protegir un dels paisatges més característics de la plana del Vallès.\nGallecs el confirmen milers d’hectàrees de terreny agroforestal delimitat pels municipis de Mollet, Parets, Lliçà de Vall, Palau-Solità i Plegamans, Santa Perpètua de Mogoda i Montcada i Reixac.\nL’espai, però, no només està constituït per un mosaic de camps de conreu, horts i boscos. També presenta interessos de caire patrimonial. L’ermita de Santa Maria (segle XII) d’estil romànic n’és un exemple.\nTot i que Gallecs està envoltat de naus industrials i l’Ap-7 hi és a tocar, és sinònim de minimalisme, delicadesa i acollida. És un estat d’ànim. Serenor, calma i espai de desconnexió per tornar a connectar. És rebel. Terra de vencedors.\nEstiu i postes de sol\nSalvant les evidents distàncies, Gallecs em recorda al paisatge dels camps d’arròs del Delta de l’Ebre. Cada estació es vesteix d’un color.\nAlguns diuen que la millor època de Gallecs és a la primavera. S’omple de vida, desprèn alegria i les flors fan festa.\nCada estació és especial, i sense ànim de competir ni atribuir trofeus, jo em quedo amb les postes de sol. Especialment amb les d’estiu. Els rajos solars s’allarguen lentament, ens envolta la sensació d’uniformitat torrada i presenciem molt moviment agrícola. Les màquines recol·lectores treballen sense descans.\nTenint en compte les característiques de la zona (manca d’ombres), els millors moments del dia per passejar i gaudir de l’espai, sense patir les altes temperatures pròpies d’estiu, són a primera hora del matí i quan comença a caure la nit. Recomano especialment aquest últim ja que és ideal per observar la festa de tonalitats daurades que ens ofereix el cel i que s’enllacen idealment amb els dels camps.\nPerfecció típica de la natura.\nGallecs és extens i els punts de vista són múltiples. D’una banda es divisa el Tibidabo. Seguint amb la línia de l’horitzó, cap a l’oest, brota del no-res, i si el cel és clar i net, Montserrat. Sense abandonar la direcció, seguidament identifiquem la Mola.\nUn exercici que proposo a tothom que hi vagi és, d’una banda mira cap a la Mola, punt exacte per on s’amaga el sol i després fer un gir de cent vuitanta graus. El paisatge és un altre. La nit i el dia es barallen, com si un i altre es resistissin a marxar. Dos perspectives independents amb uns simple volta de cap.\nLes fotografies no necessiten retocs ni filtres. La natura et proporciona la imatge perfecte.\nÉs tot un espectacle.\nEl vespre no només és el moment ideal per treure la càmera i posar-se a jugar amb la llum i els contrastos. Gallecs no et decebrà quan tinguis ganes de fugir de la ciutat sense agafar el cotxe. Accesible. No hi trobaràs aglomeracions.\nEl pulmó verd que tan vital és per a una de les valls amb més contaminació.\nAquí no està permès deixar-se vèncer per l’estrès.\nEl parc és ple de vida. A l’estiu surten a rebre’ns centenars de formigues. Processons infinites. I és que com bé explica el conte, treballaran tot l’estiu per fer front a l’hivern. Atura’t, ajupa’t i contempla-les.\nPels que cerquen caçar instantànies del vol del ocells hi trobaran aquí un espai privilegiat per l’obervació d’aus.\nEls conills són els reis de Gallecs. Si no teniu pressa, espereu-vos fins que comenci a enfosquir-se el dia. És fàcil enxampar-los.\nDepèn l’època de l’any també es veuen cavalls i ramats d’ovelles.\nI per descomptat, és l’espai més apreciat dels veïns dels municipis propers per passejar tranquil·lament amb els gossos.\nEl parc és ideal per caminar i relaxar-se però també és apte per als que volen més intensitat. Hi trobaràs tant corredors com ciclistes.\nTambé hi ha activitats per als més aventurers. Si aneu amb la canalla o sou coneixedors del Geocaching, dir-vos que hi ha més d’una trentena de “tresors”. Carrega el GPS al màxim perquè hi ha molta feina.\nGallecs ha estat escenari del premiat documental “La Plaga” de la directora Neus Ballús.\nPrevPost anteriorLa Flama del Canigó\nNextFesta de Sant CristòforNext\nPublicat el 20/06/2019 20/06/2019 per Oriol — Deixa un comentari


Per què és rosat el llac Hillier? Descobreix tots els seus secrets | Meteorologia en Xarxa\nVam viatjar fins a Austràlia per visitar el llac Hillier. Es tracta d'un llac molt especial ja que té aigües de color rosat. Es troba a Middle Isand, una illa alguns 5 quilòmetres i mig de llarg que es troba a al sud d'Austràlia. El llac té la característica de tenir les aigües rosades i això fa que sigui objectiu de nombroses investigacions científiques i de gran varietat de rumors i teories.\nEn aquest article et anem a comptar totes les característiques, curiositats i perquè és rosat el llac Hillier.\n2 Bacteris de l'estany Hillier\n3 Curiositats de l'estany Hillier\nEs tracta d'un llac que mesura aproximadament uns 600 metres de llarg i 200 metres d'ample. Es trobi de l'ecosistema natural d'una illa a sud d'Austràlia. Està envoltat d'espessos boscos d'eucaliptus i malecuca. Aquesta última espècie de planta gairebé ningú la coneix i un es té molt evidència científica amb respecte a ella. Hi ha moltes persones pàgines d'internet que afirmen que la ciència no pot explicar el color d'aquest llac. Això és totalment fals.\nEl llac Hillier va ser descobert en l'any 1802 gràcies a una expedició coneguda com Findlers. Aquesta expedició dur 40 anys i un adquirir prou informació sobre aquest llac tan curiós. En els estudis i investigacions realitzades en el llac es va poder comprovar que estava saturat de sal. I és que hi ha 340 grams de sal per cada litre d'aigua. Això és més d'una quarta part de sal en un litre d'aigua. Aquesta sanitat és molt semblant a la que té el Mar Mort. Es tracta d'un entorn tan salí que no pot sostenir la vida per a la gran majoria dels animals. No obstant això, hi ha bacteris que s'han adaptat a aquestes condicions de salinitat i poden viure en aquests ambients. Algunes d'aquests bacteris són Dunaliella salina i halobacterias.\nAquests bacteris contenen una gran quantitat de beta carotens que les ajuda protegir-se de la intensa radiació solar. Aquest component ve en les pastanagues, carabasses i tomàquets. Segurament estarà ja notant la similitud que hi ha entre aquestes verdures esmentades amb el color de l'estany Hillier. I és que aquesta substància química s'utilitza per a la cosmètica gràcies a les seves propietats antioxidants. També s'utilitza en la indústria alimentària de colorant alimentari pel seu color. Aquest color natural patir groguenc fins al vermellós.\nGran part de la color de l'estany Hillier prové d'aquests bacteris que estan carregades de beta carotens.\nBacteris de l'estany Hillier\nD'altra banda ens trobem les halobacterias. aquests organismes són coneguts com extremòfils. És a dir, són capaços de viure i desenvolupar-se adaptats a condicions és tenir. En aquest cas, les condicions extremes són l'extrema salinitat i radiació solar. Aquestes halobacterias posseeixen una proteïna coneguda com bacterioruberina què serveix per absorbir la llum solar i realitzar la fotosíntesi. Aquest pigment és de color vermell.\nAixò fa que hi hagi dos tipus de bacteris que estan barrejades i que barreja el to més clar de la Dunaliella salina i el vermell més viu de la Halobacteria. Aquests dos colors junts es barregen per poder donar el color característic rosat de l'estany Hillier.\nÉs molta la gent que pensa que la consistència d'aquest llac és la d'un batut de maduixa. No obstant això, d'acord et vas apropant el llac i treus aigua de l'pots veure que el color s'aclareix. El color rosat és més intens quan el mires des de l'aire i veus el fons ple de sal. Encara que aquest llac tingui aquesta tonalitat d'aigua tan inusual, l'aigua no és tòxica si s'ingereix. El màxim que et pot passar és el mateix que símptomes aigua de la mar amb gran quantitat de sal.\nCuriositats de l'estany Hillier\nAquest llac es troba en una illa totalment deshabitada i selvàtica. Això fa que no pugui anar-se en persona a veure el llac in situ. L'única manera de poder veure aquest llac de sobrevolant l'illa reserva en un helicòpter des de Esperance. Normalment aquests viatges són molt cars, però si te'ls pots permetre inoblidable.\nTot i que la raó de la color rosat més indicada és la que hem esmentat, no hi ha cap consens científic que ens pot indicar la raó d'això. El que sí sabem és que les concentracions tan altes de sal en un llac no permet el desenvolupament de la vida tal com la coneixem de forma freqüent un text fa que els organismes que poden sobreviure en aquests ambients han d'adoptar-condicions extremes. Per això, hi ha formes de vida més estranya i inusuals del que estem acostumats a veure.\nEl mateix passa amb els fons marins. Peixos com el peix gota ha adquirit una morfologia tan estranya a causa que s'han d'adaptar a les grans pressions de la unitats marítimes. Aquesta és la raó que hi hagi un llac rosat.\nEspero que amb aquesta informació puguin conèixer més sobre el llac Hillier.\nRuta completa cap a l'article: Meteorologia en Xarxa » Meteorologia » Ciència » llac Hillier\nTemperatura de el Sol


Dimecres… “Realitat o Ficció ?” al “Diari d’un Mag”… | offmàgia\nHome » "Realitat o Ficció ?" al "Diari d'un Mag" » Dimecres… “Realitat o Ficció ?” al “Diari d’un Mag”…\nPosted by Daniel on des 10, 2018 in "Realitat o Ficció ?" al "Diari d'un Mag", Diari d'un mag | Comentaris tancats a Dimecres… “Realitat o Ficció ?” al “Diari d’un Mag”…\nEl pròxim Dimecres 12 de desembre, a primera hora, publicaré un article on faré un avanç del què parlarà el Mag Gerard, a les 13h15, al seu espai de màgia, al “Realitat o Ficció ?” de “El Matí de Tarragona Ràdio”. Podreu escoltar-ho on-line a: Tarragona Ràdio en Directe.\nDimecres, a l’espai radiofònic, al “Realitat o Ficció ?” de Tarragona Ràdio. El Mag Gerard parlarà a la secció de la Història de la Màgia de l’il·lusionista: Ricky Jay… Serà un homenatge a l’il·lusionista que ens va deixar recentment…


NOTA INFORMATIVA - REMM GUITART OBRE AL PÚBLIC EL PROPER 4 DE MAIG - REMM GUITART\nNOTA INFORMATIVA – REMM GUITART OBRE AL PÚBLIC EL PROPER 4 DE MAIG\nPortada » NOTA INFORMATIVA – REMM GUITART OBRE AL PÚBLIC EL PROPER 4 DE MAIG\nDesprés de molts dies amb els concessionaris i tallers tancats al públic, oferint únicament serveis online/telefònics i assistències d’emergència, arriba la gran notícia: REMM GUITART obre el proper 4 de maig. L’atenció, però, sols serà amb cita prèvia, tant per a taller com per a venda. D’altra banda, heu de saber que la situació ha reforçat el nostre sistema d’atenció telefònica i online, amb la qual cosa, molts dels tràmits que abans es feien al mateix concessionari o taller, ara els podeu fer des de casa, evitant desplaçaments innecessaris.\nCom vam avançar fa uns dies, les darreres setmanes ens hem estat preparant per l’esperada obertura i aplicant noves fórmules que ens donaran més seguretat a tothom, treballadors i clients. Entre aquestes mesures cal destacar, el protocol de prevenció i protecció laboralespecífic del sector i l’aplicació de la doble desinfecció (química + ozó) a tots els vehicles que requereixin assistència i acudeixin a qualsevol dels nostres tallers.\nA més a més, també hem establert un protocol específic per a que, donada la necessitat de portar el vehicle al taller, es segueixin unes pautes de seguretat. Aquestes contemplen 4 escenaris amb indicacions per a totes les persones que hi intervenen: abans de portar el cotxe, l’arribada al taller, l’assistència del vehicle al taller i l’entrega. Per nosaltres és molt important la seguretat i seguir oferint el millor servei, és per això que tot i que hem establert unes normes, aquestes es modificaran si es fa necessari. Dia a dia, per responsabilitat i compromís, seguim fins a l’últim detall les novetats que es desenvolupen a nivell global i en específic dins del nostre sector.\nRecorda, el 4 de maig obrim els nostres concessionaris i tallers al públic, però sols amb cita prèvia. És imprescindible que abans de venir contactis amb nosaltres al 610 591 790 (trucada/whatsapp) o al correu leadsremm@remmguitart.com.


Bassa: “Desobediència hauria estat presentar-nos amb un programa i no complir-lo”\n“La seva sentència no serà només la meva llibertat, sinó la llibertat en majúscula de moltes generacions”. Aquest ha estat l’advertiment que ha llançat Dolors Bassa aquest dimarts a la sala segona del Tribunal Suprem, durant el torn d’última paraula. “No volia desobeir la demanda del 80% de la població que demanava votar”, ha defensat l’exconsellera de Treball. “Desobediència hauria estat presentar-nos amb un programa i no complir-lo”, ha afegit.\nEn primer lloc, l’exdirigent independentista ha negat els fets que se li imputen. “Sóc innocent i ho diu amb la veu alta i clara”, ha assegurat, recordant que “cap de les proves aportades han pogut se comprovades” i que les acusacions no estan fonamentades. En segon lloc, ha subratllat que en 22 mesos com a consellera va fer la seva feina “honestament” i “intentant acordar els millors avenços per a tota la ciutadania”. Finalment, ha deixat clar el seu rebuig a la violència, que mai no ha promogut.\n“Per tot això aspiro a una sentència absolutòria i demano la llibertat per a esperar la sentència a casa”, ha assenyalat Dolors Bassa. “Mantenint aquestes idees i conviccions més enllà que abans d’entrar a la presó deixés la meva acta de diputada. No he tornat a tenir cap representació, però continua sent la mateixa”, ha afegit.\nL’exconsellera de Treball ha fet un balanç dels mesos de judici, on “la majoria de vegades m’he entristit”, però també s’ha “indignat” i “escandalitzat”. A més, ha recordat que, mentre ella ha vingut cada dia des de la presó d’Alcalá Meco, el tribunal i les acusacions “han vingut del carrer”.\nFinalment, Bassa ha admès que “no sé si estem en un judici polític o no”, però que “sí que puc afirmar que, davant l’exposició d’arguments de la Fiscalia, subjau un trasfons polític”.


A Europa es treballa per treure camions de la carretera i potenciar el transport de mercaderies per mar i per tren. "Valor afegit" parla d'aquesta iniciativa i, a més, entrevista l'economista Paul Romer, artífex d'una nova teoria del creixement, i analitza l'èxit de l'arquitectura catalana a París.\nCamions, vaixells o trens?\nQualsevol persona que va per autopista ha pogut comprovar els últims anys com creixia de manera exponencial el nombre de camions de tot Europa que hi circulen, fins i tot de les llunyanes repúbliques bàltiques. I és que 27 països fent circular lliurement les seves mercaderies per carretera són moltes tones sobre l'asfalt. Si no es prenen mesures urgents, la mateixa Comissió Europea reconeix que tindrem el col·lapse assegurat.\nEntre aquestes mesures es potencia el que s'anomena les "autopistes del mar", és a dir, posar els camions en ferris. I també s'aposta d'una vegada per totes pel transport en tren, que ara mateix és gairebé testimonial a Espanya.\nLa nova teoria del creixement\nA Paul Romer, professor d'economia de la Universitat de Stanford, se'l podria qualificar d'economista optimista. És l'artífex de l'anomenada "nova teoria del creixement" i assegura que les idees i la innovació fan tirar endavant l'economia, tot i que puguin disminuir els recursos. Caixa Manresa el va portar a Sant Benet de Bages, en el marc d'unes jornades d'economia.\nExportar arquitectura catalana\nAra que ha esclatat la bombolla immobiliària, els arquitectes catalans i els constructors s'han de buscar la vida i trobar nous mercats. Com si fossin una indústria, el repte és dedicar-se també a exportar o invertir a l'estranger. No ho tenen tan difícil, perquè es tracta d'identificar-se com una marca, i la marca Arquitectura de Barcelona està molt ben valorada a tot el món. Per començar, a París mateix, on s'ha inaugurat una exposició del Col·legi d'Arquitectes de Catalunya, que recull 80 treballs realitzats per més de 300 professionals.\nÀrea Economia de l'empresa, Tecnologia, Ciències socials


Grandvalira confia que la Copa d’Europa no afecti la candidatura per acollir els mundials dels 2027 - Altaveu el diari digital d'Andorra\nGrandvalira confia que la Copa d’Europa no afecti la candidatura per acollir els mundials dels 2027\nEl temps està condicionant la disputa de les proves, però amb anterioritat ja han demostrat la seva capacitat organitzativa amb satisfacció per part dels organismes internacionals\n17/03/2022 (12:48 CET)\nEls tècnics treballant a la pista Avet de Soldeu durant l'organització de les finals de la Copa d'Europa.\nSegona cancel·lació, en aquesta ocasió el supergegant femení, d'una cursa a les finals de la Copa d'Europa per temperatures altes que fan que la pista no estigui en condicions d'acollir una cursa d'alt nivell. Tot i aquest maldecap amb el temps, des de Grandvalira no creuen que afecti la candidatura per organitzar els mundials el 2027 i és que no és la primera vegada que demostren la seva capacitat per albergar una competició d'aquesta magnitud, on la seguretat i l'estat de la neu és el principal.\nLa setmana no està sent senzilla, climatològicament parlant, pels organitzadors de la Copa d’Europa. Les altres temperatures i la manca de nevades les últimes setmanes ha provocat que les proves de velocitat programades fins aquest dijous hagin hagut d’estar cancel·lades: la de descens i supergegant femení. Aquest fet, però, pel director tècnic de Grandvalira, Enric Barbier, no creu que afecti la candidatura andorrana per organitzar els campionats del món el 2027: “Aquestes finals de la Copa d’Europa eren una ocasió suplementària per demostrar la capacitat organitzativa” i s’ha referit a les anteriors ocasions en què s’han acollit competicions d’alt nivell.\nD’altra banda, també ha posat en relleu a l’esforç demostrat ahir en el gegant i que, tot i disputar-se més tard del que estava previst, es va poder condicionar la pista amb aigua i sal i disputar la prova. Un fet que també forma d’aquesta capacitat organitzativa de competicions d’àmbit internacional.\n“Aquestes finals de la Copa d’Europa eren una ocasió suplementària per demostrar la capacitat organitzativa”\nEl treball de l’equip està sent molt bo per oferir les millors condicions en les pistes; tot i això, “hi ha ocasions en què no és possibles. Contra el temps no es pot lluitar”, lamenta Barbier que recalca que “no és un problema exclusiu nostre”. Precisament el que ha succeït avui a la pista de l’Àliga al Tarter en què “no es podia garantir la seguretat ni la igualtat de condicions de la neu entre el primer corredor i l’últim”.\nDe cara als tres dies que queden de les finals de la Copa d’Europa, esperen que la climatologia ajudi més que el que ho ha fet fins ara: “Les proves tècniques creiem que no hi haurà problemes perquè es facin, mentre que a les de velocitat haurem d’estar atents als temps”. Referent a aquestes últimes “no som optimistes respecte al supergegant masculí de demà”, la darrera inspecció in situ a primera hora de divendres acabarà de dictar sentència, mentre que la de descens masculí, prevista per diumenge, esperen que es pugui realitzar.\nL'única activitat que s'ha vist avui en referència als campionats ha estat l'entrega de premis de la classificació general de supergegant femení. Un podi completament austríac amb Christina Ager com a campiona i Elisabeth Reisinger i Franziska Gritsch, segons i tercera respectivament.\nLes tres primeres classificades, totes elles austríaques.\nChristina Ager recollint el seu guardó com a guanyadora de la modalitat de supergegant.\nEls integrants de l'equip austríac celebrant el podi.


No fa gaire ja vaig parlar de L'illa de Paidonèsia, però crec que aquest calendari no estaria complerta sense la que ha estat de la novel·la de l'any a casa nostra. Si, Paidonèsia va suposar l'illa de pau a l'estiu, l'estona en la que mare i filles (i sovint també el pare) ens assèiem i, ara una ara l'altra, anàvem avançant juntes per aquesta divertida història, sempre amb ganes de més.\nLa història: en Nicolau Rouretort, un nen de 9 anys cansat de sentir els seus pares barallar-se contínuament durant un creuer pel Carib, decideix baixar del vaixell i anar a viure a una petita illa deserta. Des d'allà fa una crida a tots els nens i nenes del món perquè el segueixin i així, mica en mica, van construint l'estat de Paidonèsia, on els adults no hi tenen cabuda.\nÉs una autèntica joia! Està escrit en format epistolar, facilitant la lectura a aquells nens i nenes que tenen més dificultat per lleguir i als que una novel·la "tota seguida" se'ls fa una muntanya. A més, el ser cartes i, per tant, escrites en primera persona, convida a llegir-les en veu alta i compartir la lectura en grup. Té un punt gamberro en el que els i les grans no quedem massa ben parats, una mica en l'estil de les històries clàssiques, descarregades del bonisme d'avui en dia. La canalla ens xuleja i ens fa ballar al so que ells toquen i, si us oblideu dels prejudicis i del rol patern, això resulta molt molt divertit!\nL'illa de Paidonèsia va ser el priemr llibre del club de lectura infantil a la Biblioteca del meu poble i les lectores i el lector van poder comptar amb l'autor en persona per comentar-lo. I se les va guanyar però de quina manera!\nNo em vull extendre perquè, com us deia, ja en vaig parlar amb més detall fa uns mesos, però no us la deixeu perdre, de debò!


Prèvia DTM (Mercedes): Juncadella i Merhi arriben amb avantatge a Moscow\nLa segona meitat del campionat del DTM comença aquest cap de setmana amb la primera cursa a Rússia amb els 28 anys d’història d’aquesta competició. per: Arnau Viñals Vendrell El circuit (Moscow Raceway), situat a 80 quilòmetres de la capital, ha estat dissenyat per el reconegut arquitecte alemany, Hermann Tilke. El circuit que...\nEl ITR eV i el Grup de Cultura Brillant de la Xina han acordat una carrera a la Xina perquè els monoplaces del DTM trepitgin asfalt xinès l'any vinent. Escrit per: Eric Calduch La Xina tornarà al calendari del DTM la tardor vinent, aixi s'ha confirmat després d'un acord entre l'ITR eV i el Grup de Cultura Brillant de la Xina....\nVitaly Petrov donarà suport al DTM a Rússia\nEl expilot de fórmula 1, Vitaly Petrov donarà suport al DTM a casa seva, Rússia, on el pilot rus conduirà el DTM Race Taxi (cotxe d’exhibició). Per: Arnau Viñals Vendrell El DTM arriba a territori desconegut per a ells, ja que mai han participat en aquest circuit, tot i que ja porta un any obert a curses. A Rússia...\nEkström trenca 11 anys de sequera d'Audi a Norisring\nEn una cursa boja, amb dos safety cars i dos xocs entre Mortara i Paffett a l'última volta, el suec ha aconseguit una victòria que ningú s'esperava. Wickens, que sortia desde la pole, ha acabat en segona posició i Vietoris que estava a la 5a posició a l'última volta ha completat el podi després que Paffett i Mortara...\nWickens aconsegueix una pole molt intensa\nLa qualificació de les DTM, al circuit urbà de Norisring, ha estat liderada pel pilot de Mercedes Robert Wickens seguit de Spengler i Paffet. Per: Gerard Rius Riu A la primera sessió, s’han eliminat Tomczyk, Hand, un decebedor Rockenfeler, Dirk Werner, Merhi i en darrera posició, Miquel Molina que no ha marcat cap bon temps...\nA partir de la carrera que es disputara aquest diumenge al Norisring, el DTM sempre tindrà una resposta clara a les preguntes formulades recentment sobre" son els pneumàtics opcionals o no?" Des de la carrera de Spielberg, un escrit groc gran en els laterals dels pneumàtic Hankook subministrats per el DTM fan la identificació...


La secció oficial de Cinema Jove radiografia la desorientació de la joventut contemporània – Noticies en Valencià de València Castelló i Alacant\n31 mayo, 2017 vlcseo 291 Views 0 Comments\nEdició darrere edició, i van 32, Cinema Jove, el festival cinematogràfic de referència de l’Institut Valencià de Cultura de la Generalitat, es converteix en un cresol de les inquietuds de les joves generacions a través de les propostes dels seus directors a concurs. Enguany, la major part dels llargs que conformen la secció oficial situa als seus personatges en cruïlles personals. “En el seu conjunt, la programació diagnostica el present per a, més que donar-li solucions, brindar una radiografia de l’ací i l’ara dels més joves”, ha afirmat el director del festival, Carlos Madrid.\nSegons el secretari autonòmic de Cultura, Albert Girona, «hui desvetllem una de les parts importants de l’edició 2017 de Cinema Jove, que en si mateixa enceta una nova etapa del festival i que tracta una temàtica social central amb una tria de títols realment encertada».\nLes pel·lícules vénen avalades per la seua presència i el seu reconeixement en els principals festivals de cinema del món. Hi ha llargs seleccionats a Cannes, Berlín i Sundance, i projectes guanyadors en Rotterdam, Guadalajara, Tòquio, Río, São Paulo i el SXSW d’Austin. I, per primera vegada en la història del festival, el nombre de directores supera al d’homes, amb un 60% dels títols seleccionats liderats per dones, la qual cosa, en opinió del director, “denota normalitat, ja que no ha sigut un percentatge cercat, sinó fruit de la casualitat”.\nEntre els films seleccionats hi ha espai per a l’eròtica d’alt voltatge, amb els exemples de la belga ‘Even Lovers Get The Blues’, on a ritme de música i esperonats pel duel, un grup de joves en la trentena tracta de resoldre els seus problemes existencials, i de la polonesa ‘Satan Said Dance’, un mostrari en Instagram dels excessos de la seua desubicada protagonista.\nLes tensions paternofilials afloren en la brasilera ‘La mujer del padre’, sobre la filla adolescent d’un home cec, atrapada en un racó rural en la frontera de Brasil amb Uruguai, i el xoc violent entre el pare i el fill de l’argentina ‘Vigilia’.\nHi ha drames iniciàtics, amb independència de l’edat dels seus protagonistes, com l’austríaca ‘Seventeen’, protagonitzada per una adolescent que viu, estima i creix en un poble, i la mexicana ‘Los años azules’, on cinc joves en la vintena defineixen les seues vides sota el sostre escantell d’una vella casa i davant l’atenta mirada d’un gat.\nEn un envit reivindicatiu, el comitè seleccionador ha recolzat dos projectes de risc per als seus directors, la pel·lícula de Sri Lanka ‘Burning Birds’, on el seu autor ha sortejat la censura en el retrat de la guerra civil en el seu país, i la sud-africana ‘The Wound’, on es revela un ritu de circumcisió viscut en primera persona per Nelson Mandela i condemnat per les associacions de drets humans per les desenes de morts que provoca cada any.\nFinalment, hi ha lloc per al terror psicològic en l’índia ‘Sexy Durga’, sobre la fugida nocturna d’una parella de Kerala, on es posa de manifest l’opressió a la dona en el subcontinent, i per al costumbrisme en la colombiana ‘La defensa del dragón’, que retrata la decadència d’un trio de vells amics, i per extensió, del centre històric de Bogotà, amb un tauler d’escacs de fons.\nLa ressenya de curts i llargmetratges pot consultar-se en el document adjunt.\n← Algunes dades importants dels dinosaures\nAECC València llança una campanya de conscienciació amb proves i informació contra el tabac →\nEls dinosaures (Dinosauria, del grec δεινός deinos 'terrible' i σαῦρος sauros 'fardatxo': 'fardatxos terribles') són un clado molt diversificat de


ANIVERSARI GAV-SAFOR -2 de maig- (Bus des de Valencia)\nTema: ANIVERSARI GAV-SAFOR -2 de maig- (Bus des de Valencia)\n30/04/2015, 02:39 #1\nEl Grup d'Accio Valencianista de Gandia-Safor vos convida a fruir d'una gran jornada festiva. Estem d'enhorabona, la seu del GAV-Safor fa un anyet de vida. Es diu pronte. Un any ple d'activitats i de lluita, de actes i de festes. Som valencianisme. Al igual que vosatros, per aixo obrim les portes de nostra seu de Benirredrà per a tot lo mon valencianiste del poble, comarca i REGNE.\nSera el proxim dissabte 2 de maig, en el carrer Convent de Benirredrà. Per a qui no conega el bonic poble que mos acollix, dir-vos que compartix carrer en Gandia, es a dir, tenim bones comunicacions.\nLes activitats començaran a les 11:00h i durant tot lo dia estarem fruint de valencianisme i bon ambient. El dinar sera tambe una festa: concurs de paelles GAV Cap i Casal v. GAV Safor, en picaeta, beguda i dolçets tipics valencians per soles 5€. Baratet i bo. El preu anira integrament per a costejar els gastos del Grup. Aixina que des de YA MATEIXA vos donem les gracies, germans.\nTindrem tallat el carrer de la seu. Alli desenrollarem activitats per a tots i per a totes les edats. Tallers i jocs tradicionals valencians per a chiquets, partides de truc i futboli per als majors. Tots junts podrem sentir musica valenciana en directe, i ballar. Tambe desplegarem la famosa Senyera jagant que des de Valéncia mos porten els germans del GAV.\nI encara mes, dins del nostre local tindrem dardos i ball, musica mes mogudeta i un nou sistema d'iluminacio festera que inaugurem per a l'ocasio. Tambe, com ha de ser, barra en preus populars, aixina es com mos animem tots per a fer tertulies i reposar el dinarot. Brollara el comboy i la germanor valencianista.\nRecordem que Eixirà un autobus des de la seu del GAV-VALENCIA (C/Pintor GisbertNº17).\nEixida a les 10:30, i torná des de Benirredrà +/- a les 18:00/18:30 hores.\nPreu 12€. Previa reserva de plaça\n¡¡I regals que se sortejaran entre els assistens!!\n¡¡¡¡NO T'HO POTS PERDRE!!!!!!\nAnimem a tota la nostra gent, als socis i simpatisants, als contactes i als amics.\nVINGAU A CONEIXER-MOS.\nGrup d'Accio Valencianista - ANIVERSARI GAV-SAFOR (Bus des de Valencia)\n30/04/2015, 11:12 #2\nQue important es estar al costat del valencianisme que se fa llunt del Cap i Casal. Alli mos vorem!!!\n30/04/2015, 19:15 #3\nImportant que el valencianisme estiga present en tots els racons del Regne de Valencia. Donar publicament la meua mes sinzera enhorabona al GAV Safor porque esteu fent un treball impresionant.\n02/05/2015, 18:32 #4\nM'han dit que han desplegat la Real Senyera jagant del GAV, i que ha ocupat tot un carrer.\nFaltara vore les fotos de tot, paelles incloses.\nTambe havia concurs de cuiners, Els del Cap i Casal i els de la Safor. Aço sera de vore, perque la gent de la Safor son de por, no se tallen per res.\nAMUNT ESTEVE ¿COM PORTES LO DE LA DEMOCRACIA? MOSATROS COM POTS VORE BE.


Desembre « 2007 « Ubuntaire de Ponent\nArxiu Desembre, 2007\nPer SiscoGarcia - General - 20 Desembre 2007\nFinalment el Congrés espanyol ha aprovat el cànon de què parlàvem l’altre dia, segons què hem llegit a Vilaweb. No contents amb això, han refusat el domini de primer nivell .ct, segons alguns perquè aquest domini aniria contra el .cat, la qual cosa demostra que no en tenen ni idea de què va un domini i l’altre. En qualsevol cas rebem garrotades per tot arreu.\nPer SiscoGarcia - General - 19 Desembre 2007\nPer SiscoGarcia - General - 18 Desembre 2007\nPer SiscoGarcia - General - 17 Desembre 2007\nPer SiscoGarcia - General - 9 Desembre 2007\n15 raons per canviar a Ubuntu en lloc d’actualitzar a Windows Vista\nPer SiscoGarcia - General - 5 Desembre 2007\nExtret de VIVA LINUX (però ho hem vist en altres llocs): http://www.vivalinux.com.ar/articulos/ubuntu-en-vez-de-vista.html\n1.- La instal·lació és la meitat de dolorosa.\n2.- El CD d’instal·lació et servirà per quelcom més que de posavasos.\n3.- Ubuntu Dapper Drake ja suportava més maquinari que Windows Vista (i ja han passat 3 actualitzacions des del Dapper Drake!).\n4.- Ubuntu millora més ràpidament el suport de maquinari.\n5.- La instal·lació de programes és més senzilla.\n6.- El sistema d’actualització està a anys llum.\n7.- No necessites Antivirus.\n8.- No necessites actualitzar el teu ordinador (canviar-lo).\n9.- Ubuntu ja porta gairebé totes les funcionalitats del Vista.\n10.- Ubuntu és més potent que Vista.\n11.- Ubuntu és més fàcil d’usar que Vista.\n12.- Els dos sistemes necessiten aprenentatge.\n13.- Cost zero.\n14.- Pots fer la vida normal amb Ubuntu.\n15.- Tindràs un sistema amb més futur.\nLinkat 2.0 beta 1\nPer SiscoGarcia - General - 4 Desembre 2007\nAl portal de la Linkat es pot llegir que ja es pot descarregar la 1a. versió de proves de la 2a. edició de la Linkat. Esperem que funcioni millor que la Linkat 1.0. Mentrestant continuarem fent servir ubuntu pel seu esperit lliure.\nEstà navegant pels arxius de Desembre, 2007


El Govern és favorable a compensar els donants en vida, però només els d’òrgans - Altaveu el diari digital d'Andorra\n05/05/2018 (13:00 CET)\nEl Govern és favorable a la proposició de llei impulsada per diversos consellers del grup mixt, i especialment per la parlamentària Carine Montaner, que pretén modificar la legislació en matèria de seguretat social amb l’objectiu que es pugui cobrir totalment la pèrdua d’ingressos econòmics per part d’aquelles persones que decideixin donar òrgans en vida. Això sí, l’executiu creu que aquesta cobertura només s’hauria de facilitar, certament, per als donadors d’òrgans i no pas per als de teixits.\nMontaner va presentar fa unes setmanes la proposició, que obligaria a modificar diversos articles de la llei de la CASS, i com és preceptiu, abans de debatre si el text ha de ser sotmès a la consideració del ple del Consell General cal que el Govern es pronunciï sobre la qüestió. I el pronunciament és positiu, entre altres coses, perquè, manté el criteri governamental, “homologar Andorra amb les millors pràctiques internacionals ha estat una constant d’aquest executiu i de la majoria parlamentària que li dóna suport; tant en l’àmbit de la salut pública com en tots els altres que conformen l’acció de govern”.\nLa proposta liderada per la parlamentària Carine Montaner pretén que els donants tinguin coberta tota la pèrdua econòmica deguda a la baixa per la incapacitat temporal que donar suposa\nL’executiu fa aquesta referència atesa la doble realitat entre la qual viu el Principat. A Espanya el donant no gaudeix ni de baixa laboral ni de cap prestació mentre que a França sí que es fa una compensació notable al donant. En el cas de la proposició promoguda pels consellers d’Unió Laurediana i els independents de la Massana, aquesta “té per objectiu principal estendre fins al 100% la cobertura de baixa per malaltia per als donants d’òrgans en viu. Amb aquesta mesura es persegueix facilitar la donació d’òrgans en viu, eliminant les traves econòmiques per a les persones sanes que volen ser donants d’òrgans i teixits”.\nEn el seu criteri, el Govern abunda una mica en el text proposat i explica que “les modificacions inclouen la compensació total de la pèrdua d’ingressos econòmics per part del donant, ocorreguda com a conseqüència de la interrupció de l’activitat temporal amb motiu de la donació, estenent totes les prestacions econòmiques fins a la cobertura del 100% de la baixa des del primer dia d’hospitalització amb motiu de la donació”. També preveu una disposició transitòria per tal que els donants que ho hagin estat un temps abans de l’entrada en vigor de la nova legislació se’n puguin beneficiar de manera retroactiva si ho demanen.\nEl posicionament governamental manté que s’han d’introduir certes limitacions i que no escau la cobertura per als donants de teixits ja que no sofreixen cap menyscapte\n“El Govern considera que aquesta ampliació de les prestacions econòmiques és pertinent perquè contribueix a fomentar les donacions d’òrgans en vida i, molt especialment, perquè representa un important avanç en l’equitat cap al donant d’òrgans en viu” i recorda, en el seu criteri emès recentment i publicat al Butlletí del Consell General que les normatives actuals contemplen “la donació d’òrgans en vida com un acte altruista, que disminueix el temps d’espera per rebre un òrgan i –secundàriament- les despeses en la malaltia del receptor. Per aquest motiu sembla convenient que –per una qüestió d’equitat- el menyscapte econòmic per al donant sigui compensat en la seva totalitat”.\nNo obstant això, “el Govern consideraria convenient introduir certes limitacions temporals al pagament de les prestacions econòmiques derivades de la donació” sense entrar a especificar quines haurien de ser dites limitacions i deixant-ho, si escau, al criteri dels parlamentaris que hauran de modular el text via esmenes. “D’altra banda, el Govern creu que cal reconsiderar la inclusió de la donació de teixits en aquesta proposició de llei; ja que la donació de teixits –a diferència de la donació d’òrgans en vida- no requereix d’una baixa per incapacitat temporal i, per tant, no dóna lloc a un menyscapte econòmic per part del donant.”


Viquiprojecte:Noms comuns d'espècies - Viquipèdia, l'enciclopèdia lliure\nBenvinguts al Viquiprojecte: Noms comuns d'espècies\nAquest projecte va néixer davant de la necessitat i la manca de noms comuns d'espècies en català. Aquesta és una tasca que normalment hauria de fer el TERMCAT. Ja fa uns anys, uns quants viquipedistes es van trobar amb aquesta necessitat i van iniciar una col·laboració entre la Viquipèdia i TERMCAT per tal d'anar donant-los nom comuns a les espècies que no en tenien. La idea és que, seguint una sèrie de normes, puguem donar un cop de mà i accelerar el procés. Aquest Viquiprojecte pretén canalitzar els esforços dirigits a aquesta tasca.\nPer tal d'assolir, o apropar-nos el més possible, a l'objectiu d'aquest projecte, davant l'enorme volum d'articles afectats, molts dels quals encara no existeixen, s'ha dividit las tasca en fases i parts. Les fases corresponen a cadascuna dels quatre regnes en els que es divideix actualment la vida. L'ordre que s'ha establert ha prioritzat l'afinitat amb nosaltres els éssers humans. Com que hi ha molta feina per endavant, s'aniran desenvolupant unes llistes d'articles que contindran els articles implicats en cada part. D'aquesta manera es podrà consultar fàcilment quins articles tenim i quins no.\nFase I: Animals\nPart I: Rangs superiors (des del Regne fins a Ordre)\nPart II: Rangs intermedis (des de família fins a gènere)\nPart III: Espècies\nResta de classes\nFase II: Plantes\nFase III: Fongs\nFase IV: Protistes\nAbans de llençar-se a crear un article nou, seria més adient donar nom comú a un article existent que no en tingui. Amb això aconseguirem millorar el contingut present.\nComprovar que l'espècie no té encara nom comú.\nSeguir les normes d'estil Viquipèdia i les establertes per TERMCAT.\nAjuda:Catalanització dels tàxons\nGuia d'establiment de criteris per a la denominació catalana d'animals (TERMCAT)\nEn cas de dubte sempre prevaldrà el que s'estableixi a la guia de criteris de TERMCAT\nPer tal de portar un control centralitzat de les propostes de noms comuns, podeu afegir un enllaç a les propostes aquí.\nObtingut de «https://ca.wikipedia.org/w/index.php?title=Viquiprojecte:Noms_comuns_d%27espècies&oldid=19618985»\nLa pàgina va ser modificada per darrera vegada el 1 feb 2018 a les 16:12.


Sopar Nadal TALCOMSOM 2019 - Associació LGTB TALCOMSOM\nEl dissabte 21 de desembre organitzem el sopar de Nadal. Com en els darrers anys hi haurà diferents activitats.\n18.30h benvinguda i pica pica\n19.00h bingo-quina amb premis\n20.30h amic invisible (cal portar pongo)\n21.00h valoració de l’any 2019 TALCOMSOM, entrega dels carnets de sòcia / soci 2020 i obsequi del calendari 2020 per totes les sòcies i els socis\n22:30 ball i fi de festa\nLloc: Mas les basses, Manlleu https://goo.gl/maps/5UftoSLd6Dnt8RSm8\nPreu: 25€ inclou els entrants, plat principal (a escollir), postres i els premis del bingo/quina.\n……….. Aperitiu: Tartaletes de formatge de cabra i ceba caramel·litzada -Tartaletes d’espàrrecs verds- Tartaletes fredes de salmó – Coca d’escalivada – Croquetes de ceps – Gamba amb fil de patata – Llagostins amb tempura – Farcells de verdura i peix.\n……….. Segon (a escollir): Canelons de peix i marisc / Canelons d’espinacs / Galtes de porc / Pilotilles amb sípia / Pollastre amb prunes i pinyons / Sípia a la planxa / Filet de lluç.\n……….. Postres i begudes\nTrobada dels divendres – Sopar de Tupper →


PROMO: 4x3 per al Ballet de Monterrey - Teatre Tívoli - Teatre Barcelona\nFinalitzada: 4×3 per ‘Cantando bajo la lluvia, el musical’ al Teatre Tívoli\nÀngel Llàcer i Manu Guix porten al Teatre Tívoli la gran comèdia musical Cantando bajo la lluvia. Junts posaran sobre l’escenari a més de 30 actors i ballarins, una escenografia espectacular, i un vestuari i unes coreografies que no deixaran indiferent a ningú. Una proposta imprescindible pels amants del gènere!\nTeatre Barcelona t’ofereix 4 entrades al preu de 3 per a totes les funcions del 15 al 26 de setembre.\nSi vols aprofitar aquesta promoció clica sobre el botó ‘COMPRAR‘ que hi ha a continuació.\nDel 15 de setembre de 2021 al 26 de desembre de 2021


Un estudi del CAC conclou que TV3 va ser la cadena més plural l'1-O\nEl CAC indica que les televisions estatals públiques i privades no van destacar les notícies sobre la violència policial contra els votants\nCobertura informativa de l'1-O\nL'estudi del Consell de l'Audiovisual de Catalunya indica que les televisions estatals públiques i privades van mostrar falta de pluralisme i no van destacar les notícies sobre la violència policial contra els votants\nRedacció 19/10/2017 - 08.12 Actualitzat 20/10/2017 - 08.40\nEl Consell de l'Audiovisual de Catalunya (CAC) avala la programació informativa que TV3 va fer el dia 1 d'octubre. Segons l'autoritat audiovisual, TV3 va ser la cadena més plural, la que va escoltar més opcions polítiques, la que va tenir una visió més equilibrada entre el govern català i l'espanyol, i l'única que va donar veu a les víctimes de les actuacions policials i als observadors internacionals.\nPer contra, el CAC detecta falta de pluralitat als operadors estatals públics i privats. Considera que van donar poca importància a les actuacions policials i, en algun cas, fins i tot, diu que van destacar abans la violència de ciutadans cap a la policia.\nL'estudi del Consell de l'Audiovisual de Catalunya posa de manifest que TV3 va destacar dos conjunts d'informacions durant el dia: l'actuació violenta de la Policia Nacional i la Guàrdia Civil, i la normalitat als col·legis electorals malgrat l'acció de les forces de seguretat de l'Estat.\nA TVE Catalunya, La1, Telecinco i Antena 3, en canvi, no apareix en els cinc primers temes més destacats la violència policial: La 1 obria amb les repercussions de la jornada al partit de futbol entre el FC Barcelona i la UD Las Palmas, TVE a Catalunya prioritzava el posicionament del govern de l'Estat, i Telecinco, per la seva banda, dedicava més temps informatiu a la "inacció" dels Mossos d'Esquadra. Antena 3, finalment, remarcava les notícies sobre la il·legalitat i els aspectes anòmals de la votació.\nL'estudi també assenyala que Televisió de Catalunya va donar veu a 7 agrupacions polítiques diferents, mentre que La1 de Televisió Espanyola i la privada Telecinco només a 4, i cap d'elles sobiranista.\nUn altre apartat de l'informe mostra que Televisió Espanyola a Catalunya va dedicar més del 88% del temps de paraula al govern espanyol, i només un 8% al de Catalunya. A l'àmbit estatal, La1 va superar el 48% de temps a l'executiu espanyol, i un 15% al català. TV3 va ser l'única que va donar més temps a la Generalitat, un 48% enfront d'un 30% al govern de l'Estat.\nCitats a declarar responsables de mitjans de comunicació per l'anunci de l'1-O\nTerribas no va vulnerar la normativa en informar dels moviments policials, segons el CAC


Éclair és la marca de perfumeries del grup Tramuntana, el centre multiservei de la Jonquera. La perfumeria aposta pels mateixos valors que el grup: el tracte proper i la qualitat que distingeix un negoci familiar amb molts anys d’experiència i de servei.\nLa paraula Éclair, que en català es tradueix com “llamp”, s’ha escollit com a nom per fer referència al moment en què una persona brilla per ella mateixa. Sabem que hem assolit un èxit quan la nostra bellesa rep un compliment o quan fem un regal a algú i la seva felicitat ens diu que hem encertat. Éclair és l’expressió a aquest crit de victòria i satisfacció que s’ha aconseguit.\nÉs una marca fresca i elegant, que és capaç d’adaptar-se a l’evolució del mercat sense perdre la seva essència. Volem que els clients que vinguin a Éclair trobin tot el que necessiten. Éclair Perfumeries és una marca que distribueix diferents productes de bellesa i cosmètica com perfums, cremes o maquillatge.\nÉs una marca nova però té l’essència d’una marca amb tradició. Aposta per un tracte proper amb els seus clients i de qualitat, de la mateixa manera que el grup Tramuntana ho ha fet de generació en generació. És una marca que evoluciona i és capaç d’adaptar-se als canvis del mercat i a l’era digital.\nSempre estem a l’avantguarda de les novetats per poder oferir a tots els nostres clients els millors productes i consells per poder assessorar-los i que estiguin satisfets.\nA Éclair promovem la individualitat i la diversitat entre tots. Abastem un públic de totes les edats, sexes i races. El nostre propòsit és crear una experiència de compra que sigui atractiva i que enganxi a la nostra comunitat. A través de la nostra experiència, innovació i esperit emprenedor animem als nostres clients a explorar un univers de bellesa i benestar de la mà dels nostres experts.\nPreus dels perfums a La Jonquera


L’Alta Ribagorça, 18 de juny 2017: LA RIBAGORÇA ORGANITZA LA PRIMERA MARXA CICLOTURISTA – Pirineus TV\nL'Alta Ribagorça ha posat en marxa la primera marxa cicloturista de la comarca. El projecte dissenyat a tres anys s'ha batejat com La Falla i compta amb la col·laboració dels tres municipis que componen l'Alta Ribagorça, a més de comptar amb el suport de la Ribagorça Aragonesa.\nLa marxa s'ha dissenyat per iniciar i finalitzar cada any la cursa en un municipi diferent. En aquesta primera edició es marcarà el tret de sortida a Barruera i es disposarà de dos recorreguts diferents.\nLes inscripcions que s'han comptat fins ara són positives perquè la qualitat de participats en aquesta primera edició ascendeix als 450-500 participats, amb la intenció d'augmentar en les pròximes edicions fins als 2000 ciclistes.\nLa marxa ha estat una iniciativa del consell per obrir la comarca a noves modalitats d'esport. Per fer més atractiva la competició s'ha batejat amb un dels elements més significatius de la comarca, la falla. Aquest component es veurà reflectit en tots els aspectes de la competició, com ara el mallot.\nDes de l'organització es pretén situar la marxa cicloturista entres les més important del calendàri, gràcies a la localització i característiques excepcionals de recorregut que permet fer el territori.\nParlen al vídeo: TITO PUEYO, ORGANITZADOR MARXA CICLOTURISTA LA FALLA - JOSEP LLUIS FARRERO, PRESIDENT CONSELL COMARCAL ALTA RIBAGORÇA


Festa de Tardor – AFA Ribatallada\nCom ja és típic per aquestes dates, totes les classes estem treballant per celebrar la Festa de Tardor. Els i les alumnes del PARVULARI han decorat l’entrada de l’escola.\nEns estem preparant per fer de pastissers.\nEns agradarà molt compartir amb les famílies aquesta festa.\nImportant: Els nens i nenes de primària han de portar 8 castanyes cuites el dia 31 al matí.\nQuè farem el dia 31?\nAl matí farem una passejada per l’escola per veure els treballs de tots els companys. Després anirem a la biblioteca on ens espera com sempre la vella Castanyera que aquest any ens explicarà unes històries tan i tan originals que ens deixarà bocabadats.\nA la tarda, a un quart de 4, ens trobarem al pati per veure com ens han quedat els panellets i fer-ne un tast. Tot seguit cantarem cançons de la tardor.\nA les 4 anirem cap a les classes.\nA les 4:05h obrirem les portes de l’escola. Les famílies podran gaudir amb nosaltres de la festa tot visitant l’escola i veient els treballs que han fet els nens i les nenes.\nLes mares de l’AMPA ens conviden a fer un altre tastet.\nA dos quarts de 5 s’acabarà la festa.


Les instal·lacions no podran superar els 16 m2 de superfície i els béns en els què s’instal·lin no han d’estar sotmesos a un règim de protecció patrimonial cultural o urbanístic. A més, els criteris següents d’integració paisatgística següent:\n- A les cobertes inclinades solament s’admet la instal·lació de plaques fotovoltaiques si es situen sobre el mateix pla de la coberta.\n- A les cobertes planes s’admet la col·locació de plaques fotovoltaiques amb la limitació que no superin l’alçada d’1,40 metres.\n- A les cobertes inclinades en les que l’orientació de les plaques fotovoltaiques situades sobre el pla de coberta no garanteixin assolir un rendiment mínim del 60%, caldrà presentar la proposta als serveis tècnics municipals perquè avaluï les alternatives possibles per garantir la màxima eficiència energètica i la millor integració paisatgística.\nHauran de sol·licitar la preceptiva llicència urbanística les instal·lacions que superin els 16 m2 de superfície, que no compleixen els criteris d’integració paisatgística o s’executin en béns sotmesos a un règim de protecció patrimonial cultural o urbanística o en béns immobles ubicats en sòl no urbanitzable o en sòl urbanitzable no delimitat.\nDes d'aquest any, les ordenances fiscals han introduït una bonificació del 50 per cent de la quota íntegra de l'impost els béns immobles en els quals s'hagin instal·lat sistemes per a l'aprofitament tèrmic o elèctric de l'energia provinent del sol, sense estar obligats a això per la normativa urbanística o les ordenances municipals, i que s’hagin\nPer tal de poder gaudir d’aquesta bonificació s’haurà de presentar la sol·licitud de bonificació i acomplir els següents requisits:\nHaver presentat la comunicació prèvia de les obres, o si s’escau haver obtingut la preceptiva llicència de l’Ajuntament per a la realització de les obres.\nAcreditar el pagament de l’ICIO i si s’escau, la taxa de la llicència urbanística corresponent.\nAcreditar que la potència elèctrica instal·lada de la instal·lació d’autoconsum amb energia solar fotovoltaica és de com a mínim el 30% de la potència elèctrica contractada de l’immoble que sigui alimentat amb aquesta instal·lació.\nPer a instal·lacions d’aprofitament solar tèrmic (producció d’aigua calenta), acreditar que s’utilitzen col·lectors homologats per l’administració competent.\nLa bonificació s’aplicarà a l’exercici fiscal següent al de la presentació de la sol·licitud i es concedirà per un període de 2 anys.\nEn el supòsit que el cost de la instal·lació superi en 4 vegades la quota líquida de l’Impost sobre Béns Immobles de l’any en que es presenta la sol·licitud, la bonificació es concedirà per un període de 3 anys.


Dia Mundial de la Poesia: espectacle 'Instants previs' — Comú d'Encamp | Principat d'Andorra\nEsteu aquí: Inici / Agenda / Dia Mundial de la Poesia: espectacle 'Instants previs'\nDia Mundial de la Poesia: espectacle 'Instants previs'\nEl dijous 23 de març a les vuit del vespre se celebrarà el Dia Mundial de la poesia a la sala d'exposicions del Comú d’Encamp.\nEl Voluntariat per la llengua participa des de l’any 2012 en la celebració del Dia de la poesia a Encamp. Enguany s’hi afegeix amb la col·laboració de diversos voluntaris i aprenents adults, que llegiran poemes de Teresa Colom i d’Eva Arasa, guanyadores en la categoria Poema del concurs Miquel Martí i Pol de la Biblioteca Pública, i joves estudiants d’iniciació del col·legi María Moliner, que recitaran poemes d’Esteve Albert. Ens oferiran, en resum, un breu recital que vol conjugar la tradició i l’actualitat poètiques d’Andorra, en sintonia amb l’esperit d’aquell vers del gran poeta català J. V. Foix que deia: “M’exalta el nou i m’enamora el vell.”\nA continuació comptarem amb Instants previs, un espectacle de poesia teatralitzada de petit format. En alguns moments la poesia s’acompanya amb la guitarra i parteix d’un fil conductor: els moments previs que tenen lloc abans que passi alguna cosa.\nInstants previs és un espectacle fresc en el qual els poemes i els textos seleccionats, d’autors tan coneguts com Joan Salvat-Papasseit, Vicent Andrés Estellés, Ovidi Montllor, Roc Casagran i Joana Raspall, entre d’altres, fan que l’espectador pugui gaudir de la bellesa de les paraules tot reflexionant sobre temes tan universals com l’amor, la vida, l’amistat o la mort.\nLa representació, amb moments romàntics i moments còmics, configura un quadre poètic que agradarà a persones de totes les edats. Els dos protagonistes, Josep Sobrevals i Marta Tricuera, aconsegueixen fer que els textos semblin converses naturals i transformen així els versos en un cúmul de sensacions que acaben arribant i fusionant-se amb el públic.\nJosep Sobrevals (Barcelona, 1981) és llicenciat en art dramàtic per l’Institut del Teatre de Barcelona. Darrerament ha treballat en muntatges com Bailong (2015), El rei Lear (2015) o El cantador (2014), i ha estat membre de la primera promoció de la Jove Companyia del Teatre Nacional de Catalunya (TNC).\nMarta Tricuera (Sabadell, 1986) és llicenciada en art dramàtic per l’Institut del Teatre i intèrpret de llengua de signes titulada a l’IES Consell de Cent de Barcelona. La seva darrera interpretació ha estat en el paper de Júlia a La senyoreta Júlia, d’August Strindberg, i ha format part de la segona Jove Companyia del TNC.\nL'acte finalitzarà amb un refrigeri per a tots els assisitents.\nActivitats culturals Curs 2017-2018\nActivitats esportives Curs 2017-2018


La Colònia Güell, una colònia modernista | Turisme Catalunya\nA la vora del riu Llobregat, i dins del terme municipal de Santa Coloma de Cervelló, es troba la Colònia Güell, la colònia modernista més gran de Catalunya, creada el 1890 per l’empresari Eusebi Güell a la seva finca Can Soler de la Torre. Sens dubte, allò que fa especial la Colònia Güell són els tocs modernistes de les seves construccions, encarregades per Eusebi Güell a arquitectes tan coneguts com Antoni Gaudí o Francesc Berenguer, que actualment encara es conserven en molt bon estat.\nDins de la Colònia es poden visitar diversos edificis molt singulars i encisadors dissenyats per arquitectes modernistes de l’època i caracteritzats per la incorporació de materials com el ferro o el trencadís de ceràmica. Entre els diferents edificis destaquen Ca l’Ordal, creat per Francesc Berenguer i Joan Rubió, l’únic edifici de la Colònia que recorda les velles masies i on vivien els agricultors que treballaven als camps més propers, Ca l’Espinal, la llar de major qualitat de la Colònia, i Can Soler de la Torre, una masia del segle XVII on vivien els Güell abans de construir aquesta colònia. A més, passejant pels carrers de la Colònia Güell podem trobar edificis tan importants per a la societat de l’època com la cooperativa on compraven els habitants de la Colònia amb el sou que rebien per treballar a la fàbrica, la casa del metge, on hi havia el servei mèdic, el convent de les monges Carmelites, on les germanes cuidaven dels nadons dels treballadors mentre aquests eren a la fàbrica o el teatre Fontova, on es feien tot tipus de representacions culturals per a tots els treballadors de la fàbrica i les seves famílies.\nUna de les visites obligades a la Colònia Güell és la Cripta Gaudí. Es tracta d’una església que Eusebi Güell va encarregar a Antoni Gaudí, qui va tenir total llibertat (tant d’idees com de pressupost) per a dur a terme la seva tasca. El gran temple que Gaudí va projectar per a aquest emplaçament, va començar-se a construir el 1908 però, poc després, l’any 1914, els fills de l’arquitecte van deixar de finançar les obres i només es va construir una de les naus inferiors, que posteriorment s’ha fet popular amb el nom de “la Cripta”. No obstant això, encara que estigui inacabada, aquesta església és una de les obres més importants de Gaudí perquè en aquesta construcció, va utilitzar totes les seves innovacions arquitectòniques de manera unitària. Un dels trets característics d’aquest edifici és la fusió amb l’entorn natural, ja que els materials són de textures i colors semblants a la vegetació de la zona i els diferents nivells de les naus s’adapten a la perfecció al pendent de la colina. La Cripta Gaudí es considera el laboratori de Gaudí, ja que va ser aquí on va practicar totes les innovacions arquitectòniques que posteriorment es van aplicar a la Sagrada Família.\nD’altra banda, la peça central de la Colònia a la seva època era, sense cap mena de dubte, la fàbrica tèxtil que es va començar a construir a finals del segle XIX. El 1891, es va construir el primer edifici i la màquina de vapor per a la filadora va començar a funcionar. Posteriorment, es van construir altres edificis destinats a dur a terme les tasques necessàries per transformar el cotó en diferents tipus de teixit. L’any 1973, la fàbrica va haver de tancar degut a la crisi del sector tèxtil i l’empresa propietària va vendre diversos espais que, en l’actualitat, estan ocupats per altres empreses. En els darrers anys, s’han rehabilitat els edificis més emblemàtics i actualment no es permeten les visites turístiques a l’interior de la fàbrica perquè funciona com a centre de negocis.\nPer als que busquen una oportunitat única per visitar la Colònia Güell i endur-se els millors productes frescos i ecològics de la comarca, els recomanem visitar el mercat de pagès on, cada dissabte al matí, els agricultors del Baix Llobregat vénen els seus productes de kilòmetre 0 en un mercat de temporada on tots els productes tenen el segell de qualitat del Parc Agrari del Baix Llobregat.\nCulturaEsglésiesHistòriaMonumentsSanta Coloma de Cervelló


ERC i el PSC, els únics amb la maquinària electoral greixada MARTA PÉREZ / EFE\nSubdirectorAquestes són unes eleccions que a Catalunya ningú, a excepció de les dretes (Cs, PP i Vox), volia però que no agafen a tothom en la mateixa situació. Segurament els que estan més a contrapeu són els comuns, que han de buscar un cap de cartell a correcuita, i l’espai JxCat-PDECat-Crida, que per no saber-se no se sap ni amb quina marca concorrerà. En canvi, ERC i el PSC tenen la maquinària greixada i a punt. Anem a pams.\nSense Domènech i amb Podem en plena guerra interna\nAda Colau no deu estar gaire contenta. Per als comuns la ciutat de Barcelona és allà on es juguen de veritat el seu projecte, i ara han de construir una candidatura en un temps rècord en unes eleccions en què van ser primera força tant el 2015 com el 2016. En aquella ocasió es van beneficiar de l’efecte Podem, però entre la primera cita i la segona ja es van deixar gairebé 100.000 vots. Tot i això, el principal problema és que la cara visible d’aquelles victòries, Xavier Domènech, va deixar la política el setembre passat fastiguejat per les lluites internes en l’espai de l’esquerra alternativa. A tot això s’hi suma el mal moment de Podem a Espanya, simbolitzat per la guerra entre Pablo Iglesias i Íñigo Errejón, i en el possible efecte de la crida al vot útil al voltant de Pedro Sánchez, que també els pot fer mal. Com a candidat, Jaume Asens podria ser una bona opció per disputar-li el vot a ERC.\nEls més ben situats i reforçats per la reaparició de Junqueras\nDins de l’independentisme, ERC és qui està en millors condicions per afrontar la cita electoral. Tenen una estructura partidista sòlida, encapçalen les enquestes i aquesta setmana han rebut amb eufòria la reaparició del seu líder, Oriol Junqueras, que va fer una intervenció impactant al Tribunal Suprem. L’efecte Junqueras ha servit per insuflar autoestima a unes bases que han vist com l’últim any el seu partit ha virat el discurs cap al pragmatisme després de fer un diagnòstic autocrític dels fets de l’octubre del 2017. Tot i això, es presenten sense la llosa que hauria suposat donar suport als pressupostos de Sánchez. Tardà i Rufián són valors segurs, però no es descarten sorpreses.\nSense marca clara i en plena disputa amb el PDECat\nLes eleccions generals del juny del 2016 van ser les úniques en què CDC es va presentar en solitari i amb la seva pròpia marca. Des de llavors ha plogut molt. Es va refundar en el PDECat, Puigdemont va impulsar JxCat per al 21-D i ara ha fet el mateix amb la Crida. Aquest espai està en plena reconstrucció, sense lideratges clars i amb una dura pugna entre el PDECat, que es resisteix a dissoldre’s dins la Crida. S’apunta, però, a una solució de compromís amb els presos i la figura de Miríam Nogueras.\nAprofitar la tirada de Pedro Sánchez a Catalunya\nAl PSC les eleccions no l’agafen malament. Potser Iceta hauria preferit un superdiumenge per aprofitar l’efecte Sánchez també a les municipals, però el 28-A ho té bé per recuperar terreny, sobretot a costa d’uns comuns desorientats. Amb la maquinària de les municipals ja a punt, es tracta només de posar-la en marxa una mica abans atiant la por a un tripartit de dretes i amb la ministra Batet de cap de cartell.\nCiutadans, PP i Vox\nAmb la incògnita de calibrar l’efecte del pacte amb Vox\nCom ja va passar el 21-D, Cs espera recollir els fruits de l’enfonsament del PP, però ara ha de fer front a dues incògnites: d’una banda, quants d’aquests votants unionistes radicals optaran per Vox; de l’altra, quants votants moderats poden abandonar els taronges pel seu pacte amb l’extrema dreta a Andalusia. A Catalunya la formació de Rivera pot patir més que a la resta d’Espanya, perquè aquí els seus votants són més transversals i molts provenen del PSC. Si el 2016 el PP i Cs van treure 11 diputats, caldrà veure quants en sumen en aquesta ocasió amb Vox. Els ultres poden esgarrapar algun diputat a Barcelona. El PP, en canvi, està en perill de caure en la marginalitat.


La periodista Karmele Marchante acusa Plácido Domingo d’”apropar-se més del compte” en una entrevista La República\nLa periodista Karmele Marchante acusa Plácido Domingo d’”apropar-se més del compte” en una entrevista\nACN Barcelona.-La periodista catalana Karmele Marchante ha acusat el tenor Plácido Domingo d’”apropar-se més del compte” en una entrevista que li va fer als anys 80 en el seu camerino […]\nACN Barcelona.-La periodista catalana Karmele Marchante ha acusat el tenor Plácido Domingo d’”apropar-se més del compte” en una entrevista que li va fer als anys 80 en el seu camerino del Liceu. “Quan vaig apagar el magnetòfon es va apropar més del compte i amb cara de ‘a mi se’m permet tot’ “, ha explicat Marchante en una columna al diari ‘HuffPost’. La setmana passada nou dones van acusar Domingo d’assetjament sexual. La periodista, que ha carregat contra les veus que han sortit en defensa del tenor, assegura que la va convidar a l’hotel on s’allotjaria una setmana després a Nova York.\n“Alguna cosa va sonar dins meu que allò era una trampa rara i em vaig apartar”, explica la periodista. A més, relata que en el món de l’òpera corria la “sospita” i en alguns casos la “certesa” que el tenor “no estava fet d’iridi, sinó de fang i ocultacions”. “En el seu món sí que se sabia”, assenyala. Marchante assegura que se’n va anar a casa desconcertada i que va buscar consol en “persones amigues que sabia que podrien consolar-la”.


El Govern vol evitar el tancament d'empreses per falta d'òxid d'etilè i descarta la importació\n2 min. Tarragona 17/02/2020 22:10\n651x366 La consellera d'Empresa, Àngels Chacón La consellera d'Empresa, Àngels Chacón\nLa consellera d'Empresa i Coneixement, Àngels Chacón, ha afirmat aquest dilluns que el Govern treballa per restablir com abans millor la producció d'òxid d'etilè al polígon sud de Tarragona, després de l'explosió mortal del reactor de derivats de l'empresa Iqoxe, que va deixar dos treballadors i un veí morts el 14 de gener. Chacón ha assegurat que estan treballant per evitar el tancament d'empreses que depenen de l'etilè que subministrava Iqoxe abans de l'accident. Ara n'hi ha que gasten reserves o que estan mig aturades.\nLa consellera ha explicat, després d'una reunió amb sector i ajuntaments, que espera tenir conclusions al maig sobre els motius de l'explosió del reactor, paral·lelament a la investigació judicial que continua oberta. Chacón ha recordat que el secret de sumari és una limitació en l'expedient perquè hi ha certa informació que el jutge no ha proporcionat.\n"Ens preocupa molt la cadena logística de funcionament", ha explicat Chacón. Segons ha afirmat, el Govern prendrà mesures per reiniciar l'activitat quan hi hagi el dictamen de seguretat preceptiu. "Verificarem la seguretat abans de posar en marxa les plantes o subplantes", ha afegit. Chacón ha assenyalat que "són moltes" les empreses afectades per aquesta manca d'òxid d'etilè i que voldrien evitar el transport per carretera de camions provinents del nord o de l'est d'Europa amb aquesta substància.\nLa situació actual de l'empresa és que els reactors de derivats d'Iqoxe es troben aturats i han obligat a congelar l'activitat de tota l'empresa. Però a banda dels derivats –en què es produeixen substàncies derivades de l'etilè– hi ha un reactor que només produeix òxid d'etilè amb tecnologia dels anys 60. Aquest seria el que podria entrar en funcionament per suplir la falta de subministrament al polígon. La titular d'Empresa ha remarcat que la seva obertura es farà amb els informes i dictamen complets, en els quals s'està treballant ara.\nPer altra banda, Iqoxe espera la resposta de la Generalitat per a l'execució d'un expedient de regulació temporal per causes de força major, amb què justifica la paralització de l'empresa i la necessitat "d'adequar els recursos humans, materials i econòmics fins al reinici de l'activitat", en una decisió que ha estat molt criticada pels sindicats UGT i CCOO.\nBoeing pagarà una multa de 2.000 M€ pels accidents mortals del 737 Max\nEl gobierno español recorre el toque de queda a las 20 h de Castilla y León\nEl Govern posposa els seus plans d'emetre deute\nLos pacientes ingresados en hospitales catalanes por covid-19 vuelven a superar los 2.500


Punt i a part, por Pilar Rahola\nPer descomptat, encara pot durar molt, com si fos un d’aquells ninots amb piles que no s’acaben mai. Es poden organitzar quatre mil cinc-centes assemblees més de col·legues que passaven per allà; poden crucificar cent cinquanta vegades més el dimoni Mas a la plaça pública; per poder, també poden recordar-nos un milió de vegades més que són la veu del poble, l’orella del poble, el braç del poble, i no se sap si els testicles del poble, encara que el poble en qüestió hagi votat una altra cosa i no es redueixi als mil d’una assemblea. I, per descomptat, poden repetir-nos a cada segon que són els únics coherents del planeta català, elevats al pedestal de la seva superioritat moral, perquè la resta és una xusma que caldrà escollir amb pinces. No hi ha com saber-se posseïdor de la veritat il·luminada per mirar el món amb el menyspreu dels elegits, especialment quan el verb d’aquests justiciers revolucionaris s’escriu des d’una cantonada extrema de la ideologia.\nPoden i poden, però la qüestió no és quant poden estirar la corda, perquè tenen tot el temps del món per fer-nos perdre el temps, sinó en el temps que els altres estan disposats a donar. Tal com estan les coses, la conclusió inevitable és antipàtica: això ja no s’aguanta més, encara que es pugui aguantar molt. S’ha arribat a tal nivell de desgast del discurs, de la negociació, de la retòrica estressada (i estressant)... a tal nivell d’estereotip, estigma, prejudici, falta de maduresa i infantilisme, que qualsevol temps afegit només augmentarà la ja enorme decepció col·lectiva. I tornar a la roda, primer negocio, després assemblejo, després voto no, després dic que tot és possible, després negocio, després assemblejo, després voto no... i l’hàmster acaba tan marejat que ja sembla un ànec. Tornarem a començar? Quin és el límit? Esgotarem el calendari per acabar d’esgotar la paciència?\nJa ho sé, la idea de noves eleccions és un desastre i augura mals presagis. Però la qüestió no és com de fumut pot ser el futur, sinó com de patètic està resultant el present, i si continuem xipollejant en un fangar que no ens porta enlloc quedarem tan perduts que ja no sabrem on és el camí. O la CUP i els seus companys, amics, coneguts i la resta dels que s’apunten a alçar la mà en assemblees plantegen la negociació d’una manera més madura i, sens dubte, més intel·ligent –si més no per als interessos del pobre procés–, o els de Junts pel Sí hauran de prendre una determinació que, si no salvarà el procés en el present, pot ser que l’apuntali en el futur. Perquè a hores d’ara l’important ja no és com quedi la CUP en la història, o quina notable capacitat tinguem els catalans per fer l’imbècil, sinó què quedarà després d’aquesta barrabassada. Quanta gent haurem cremat per molt de temps? Atenció, perquè allargar l’agonia no significa curar el malalt. Tal vegada és la millor manera de matar-lo.


La col·lecció sobre la noviolència, de Pagès editors, disposa ja de quatre títols\nPublicado el 28/01/2012 28/01/2012 por elisabetparra\nEl dia 30 de gener es celebra el Dia Internacional de la Noviolència i la Pau i, amb aquest motiu, et recordem que Pagès Editors, amb la col·laboració de l’ICIP (Institut Català Internacional per la Pau), ha editat la col·lecció Noviolència i lluita per la pau. Aquesta col·lecció consta de quatre títols: dos publicats l’any 2011 (Gandhi avui: Noviolència per a una nova era política, de David Cortright i El Mètode de la Noviolència, d’Aldo Capitini) i dos més publicats al gener de 2012 (Els Anomenats Pacifistes: la noviolència a l’estat espanyol, de John Paul Lederach i La força de la gent: resistència no armada i solidaritat global, de Howard Clark)\nEl Dia Internacional de la Noviolència i la Pau, també conegut com el Dia Escolar de la No-violència i la Pau propugna una educació permanent en i per a la concòrdia, la tolerància, la solidaritat, el respecte als drets humans, la no-violència i la pau.\nSi vols llegir un breu comentari de cada llibre i accedir a les seves primeres, continua llegint…\nGandhi avui. Noviolència per a una nova era política, de David Cortright.\nEl llibre Gandhi avui, de David Cortright, ens presenta una bona síntesi de l’estratègia noviolenta gandhiana i del seu desenvolupament posterior, particularment als Estats Units. L’autor analitza les pràctiques dels moviments socials que han optat per la noviolència, n’extreu principis i regles i les aplica a temes punyents com el terrorisme. En suma, ofereix una refl exió sobre l’actualitat pràctica del pensament de Gandhi en una era política nova, amb nous rostres de la violència, i obre camins per lluitar per la pau i la justícia des de la noviolència.\nEl mètode de la noviolència, de Aldo Capitini\nAldo Capitini va escriure aquesta guia sobre el mètode de la noviolència l’any 1967, però el llibre no va tenir ni la difusió ni la infl uència que s’hauria merescut entre la generació del 1968. L’obra conté els principis de la noviolència i un compendi de pràctiques i de tècniques descrites i il·lustrades sintèticament, amb referències històriques a experiències concretes realitzades a Itàlia i a la resta del món. El mètode de la noviolència pot ésser de gran rellevància per als problemes polítics i ètics d’avui perquè il·lumina la relació que hauria d’existir entre els mitjans i els objectius en la política i en l’acció social, entre el respecte a la llei i la desobediència civil.\nEls anomenats pacifistes. La noviolència a l’estat espanyol, de John Paul Lederach\nLederach reconstrueix en aquest llibre pioner (1984) la breu història de la noviolència activa a Espanya amb l’objectiu d’explicar amb exemples pràctics la concepció ètica i la forma de fer política del pacifi sme radical. L’obra es basa en treball empíric i en nombroses entrevistes, dues de les quals -a Gonzalo Arias i a Lluis M. Xirinacs- es publiquen en aquesta edició. Aquest petit gran llibre ha esdevingut un clàssic que calia reeditar en un moment en què les revoltes pacífiques contra les dictadures a Tunísia i Egipte o l’aparició del moviment dels indignats estan despertant l’interès de les noves generacions per conèixer la genealogia d’una manera de lluita que tant de bo es convertís en hegemònica.\nLa força de la gent. Resistència no armada i solidaritat global, de Howard Clark\nArreu del món els moviments noviolents són al capdavant de la solidaritat humana i de la resistència a la injustícia i l’opressió, tot i no ser prou coneguts. Els textos que componen La força de la gent situen les lluites noviolentes en un context internacional i argumenten que una funció essencial de la solidaritat consisteix a reforçar el contrapoder dels qui resisteixen la dominació i l’opressió. Destacant l’apoderament, la diversitat i la creativitat de moviments d’arreu del món, l’obra mostra com aquests aporten solidaritat, esperança per a tothom i ajuden a transformar els conflictes. Aquest llibre s’ha d’incloure a la caixa d’eines de tots els activistes, investigadors, educadors i estudiants.\nEntrada anterior:Anterior El Documental, d’El 33, dedicarà un programa als emboscats com Josep Ballester, autor de “Memòries d’un emboscat”\nSiguiente entradaSiguiente Descobreix qui és i què pensa «El bisbe novell» en el llibre editat per Pagès editors i Editorial Milenio